CELEX: 62013CA0369
Language: el
Date: 2015-02-12 00:00:00
Title: Υπόθεση C-369/13: Απόφαση του Δικαστηρίου (πέμπτο τμήμα) της 12ης Φεβρουαρίου 2015 [αίτηση του Rechtbank Oost-Brabant, zittingsplaats ’s-Hertogenbosch (Κάτω Χώρες), για την έκδοση προδικαστικής αποφάσεως] — Ποινικές δίκες κατά N. F. Gielen, M. M. J. Geerings, F. A. C. Pruijmboom, A. A. Pruijmboom [Προδικαστική παραπομπή — Πρόδρομες ουσίες ναρκωτικών — Παρακολούθηση του μεταξύ κρατών μελών εμπορίου — Κανονισμός (ΕΚ) 273/2004 — Παρακολούθηση του εμπορίου μεταξύ της Ευρωπαϊκής Ένωσης και των τρίτων χωρών — Κανονισμός (ΕΚ) 111/2005 — Έννοια της «διαβαθμισμένης ουσίας»  — Ουσία «α-φαινυλακετοακετονιτρίλιο» (APAAN) — Διαβαθμισμένη ουσία «1 Φαινυλο-2-προπανόνη» (BMK)]

13.4.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 118/5
            
         Απόφαση του Δικαστηρίου (πέμπτο τμήμα) της 12ης Φεβρουαρίου 2015 [αίτηση του Rechtbank Oost-Brabant, zittingsplaats ’s-Hertogenbosch (Κάτω Χώρες), για την έκδοση προδικαστικής αποφάσεως] — Ποινικές δίκες κατά N. F. Gielen, M. M. J. Geerings, F. A. C. Pruijmboom, A. A. Pruijmboom
   (Υπόθεση C-369/13) (1)
   
   ([Προδικαστική παραπομπή - Πρόδρομες ουσίες ναρκωτικών - Παρακολούθηση του μεταξύ κρατών μελών εμπορίου - Κανονισμός (ΕΚ) 273/2004 - Παρακολούθηση του εμπορίου μεταξύ της Ευρωπαϊκής Ένωσης και των τρίτων χωρών - Κανονισμός (ΕΚ) 111/2005 - Έννοια της «διαβαθμισμένης ουσίας» - Ουσία «α-φαινυλακετοακετονιτρίλιο» (APAAN) - Διαβαθμισμένη ουσία «1 Φαινυλο-2-προπανόνη» (BMK)])
   (2015/C 118/07)
   Γλώσσα διαδικασίας: η ολλανδική
   
      Αιτούν δικαστήριο
   
   Rechtbank Oost-Brabant, zittingsplaats ’s-Hertogenbosch
   
      Ποινική δίκη ενώπιον του αιτούντος δικαστηρίου κατά
   
   N. F. Gielen, M. M. J. Geerings, F. A. C. Pruijmboom, A. A. Pruijmboom
   
      Διατακτικό
   
   Τα άρθρα 2, στοιχείο α', των κανονισμών (ΕΚ) 273/2004 του Ευρωπαϊκού Κοινοβουλίου και του Συμβουλίου, της 11ης Φεβρουαρίου 2004, περί των προδρόμων ουσιών των ναρκωτικών, και (ΕΚ) 111/2005 του Συμβουλίου, της 22ας Δεκεμβρίου 2004, σχετικά με τη θέσπιση κανόνων για την παρακολούθηση του εμπορίου πρόδρομων ουσιών ναρκωτικών μεταξύ της Κοινότητας και τρίτων χωρών, έχουν την έννοια ότι ο χαρακτηρισμός της «διαβαθμισμένης ουσίας», κατά τις διατάξεις αυτές, δεν έχει εφαρμογή επί ουσίας όπως το α φαινυλακετοακετονιτρίλιο, η οποία δεν περιλαμβάνεται στο παράρτημα I του κανονισμού 273/2004 ούτε στο παράρτημα του κανονισμού 111/2005, ακόμη και αν υποτεθεί ότι είναι δυνατό, με εύχρηστα ή οικονομικά πρόσφορα μέσα, υπό την έννοια των κανονισμών αυτών, να μετατραπεί ευχερώς σε ουσία που περιλαμβάνεται στα εν λόγω παραρτήματα.
   
      (1)  ΕΕ C 260 της 7.9.2013.